*د میدان وردګو ولایت په چک ولسوالۍ کې د افغانی سرې میاشتې ټولنې لخوا (۸۰) تنه کارګرو ته د پاتې یوې میاشتې کار په مقابل کې مزد ورکړل شو!* نن پنجشنبه د روان ۱۴۴۵ سپوږمیز کال د جمادی الثانی میاشتې ۱ نېټه، د افغانی سرې میاشتې ټولنې عالی مقام لخوا د منظور شوی پلان له مخې، د مرکزی سویل لویدیځ زون سره په همغږۍ، د میدان وردګ ولایتی څانګې رئیس ښاغلی! مولوی عبدالقدوس " عمر "، مرکزی دفتر د حوادثو ریاست په استازیتوب ښاغلی! سیدالرحمن "سعادت" او زون په استازیتوب د پېښو په وړاندې د مبارزې لوی مدیر ښاغلی! عبدالمستعان "رحمانی" تر څارنې لاندې، د څانګې (BDRT) ټیم غړو په همکارۍ، د افغانی سرې میاشتې ټولنې لخوا، د یاد ولایت په چک ولسوالۍ کې(د پیسو په مقابل کې د کار پروژې)، (۸۰) تنه کارګرو ته د پاتې یوې میاشتې کار په مقابل کې مزد ورکړل شو. د یادونې وړ ده، چې هر کارګر ته (۱۰۴۰۰) افغانۍ ورکړل شوې، چې ټولټال (۸۳۲۰۰۰) افغانۍ کېږی. یاده پروژه، چې د هغه عام المنفعه ځایونو لکه: لویو لارو، کارېزونو، ویالو او بندونو د بیا ځلې رغونې په موخه پیل شوې وه، پای ته ورسېده.